Fortuna Dusseldorf, a treia clasată în eşalonul secund, a învins-o pe VfL Bochum, antepenultima din Bundesliga, cu scorul de 3-0, joi seara, în deplasare, în prima manşă a barajului de menţinere/promovare în prima ligă germană de fotbal, transmite AFP, potrivit Agerpres.
Oaspeţii au deschis scorul prin autogolul atacantului Philipp Hofmann (13), la un corner executat de Cristos Tzolis. Fortuna a mai marcat de două ori după pauză, prin Felix Klaus (64), pe contraatac, şi prin Yannik Engelhardt (72).
Fortuna Dusseldorf este astfel foarte aproape de revenirea în Bundesliga, pe care a părăsit-o în urmă cu patru sezoane.
Partida retur va avea loc luni la Dusseldorf, iar Fortuna poate deveni prima echipă de ligă secundă care câştigă acest baraj tur-retur de la introducerea sa, în sezonul 2008-09.
Fortuna Dusseldorf nu a mai pierdut în campionat din februarie, dar a fost învinsă în semifinalele Cupei Germaniei de Bayer Leverkusen cu 4-0, pe 3 aprilie.
Echipa antrenată de Daniel Thioune a încheiat pe locul al treilea în Zweite Bundesliga, după FC Sankt Pauli şi Holstein Kiel, care au promovat direct în Bundesliga.
Calea ligii secunde a fost luată de FC Koln şi SV Darmstadt.